b'\n_START_ARTICLE_\nBear Grylls\n_START_PARAGRAPH_\nEdvardas Maiklas Grylzas (angl. Edward Michael Grylls, g. 1974 m. bir\xc5\xbeelio 7 d.) yra brit\xc5\xb3 avanti\xc5\xabristas, ra\xc5\xa1ytojas ir televizijos \xc5\xbevaig\xc5\xbed\xc4\x97. Geriausiai \xc5\xbeinomas d\xc4\x97l savo dokumentini\xc5\xb3 laid\xc5\xb3 Born Survivor ir Man vs. Wild (Europoje \xc5\xbeinoma kaip Ultimate Survival). Jis taip pat yra vienas i\xc5\xa1 jauniausi\xc5\xb3 brit\xc5\xb3, kurie \xc4\xafkop\xc4\x97 \xc4\xaf Everesto kaln\xc4\x85. Bear Grylls tai padar\xc4\x97 b\xc5\xabdamas 23 met\xc5\xb3.\n_START_SECTION_\nAsmeninis gyvenimas\n_START_PARAGRAPH_\nIki ketveri\xc5\xb3 met\xc5\xb3 Grylls augo Donaghadee mieste \xc5\xa1iaurin\xc4\x97je Airijoje, kai jis ir jo \xc5\xa1eima i\xc5\xa1sikraust\xc4\x97 \xc4\xaf Bembrid\xc5\xbe\xc4\x85 Vaito Saloje. Jis yra politiko Sero Michael Grylls ir Sarah Ford s\xc5\xabnus. Jo \xc5\xa1eimoje buvo gausu politik\xc5\xb3, d\xc4\x97stytoj\xc5\xb3, kari\xc5\xb3 ir dvasinink\xc5\xb3._NEWLINE_Grylls mok\xc4\x97si Etono koled\xc5\xbee ir Londono universitete. Jis i\xc5\xa1moko kopin\xc4\x97ti ir buriuoti i\xc5\xa1 savo t\xc4\x97vo, kai dar buvo visi\xc5\xa1kai jaunas. Bear turi antro dan lygio juod\xc4\x85 dir\xc5\xbe\xc4\x85 Kyokushin karate. \xc5\xa0iuo metu jis praktikuoja jog\xc4\x85 ir ninjutsu. Nuo a\xc5\xa1tuoneri\xc5\xb3 met\xc5\xb3 Bear Grylls aktyviai dalyvauja skaut\xc5\xb3 veikloje. Kalba angl\xc5\xb3, ispan\xc5\xb3 ir pranc\xc5\xabz\xc5\xb3 kalbomis. Grylls yra krik\xc5\xa1\xc4\x8dionis ir apib\xc5\xabdina savo tik\xc4\x97jim\xc4\x85, kaip savo gyvenimo "stubur\xc4\x85"._NEWLINE_Bear susituok\xc4\x97 su Cannings Knight 2000 metais. Jie turi tris s\xc5\xabn\xc5\xabs: Jesse, Marmaduke ir Huckleberry.\n_START_SECTION_\nTelevizija\n_START_PARAGRAPH_\nBear Grylls yra i\xc5\xa1gyvenimo ekspertas, tai jis parodo savo paties kurtose dokumentin\xc4\x97se laidose. Discovery kanalo rodomoje laidoje Ultimate Survival jis demonstruoja savo geb\xc4\x97jimus i\xc5\xa1gyventi \xc4\xafvairiose pasaulio vietose \xe2\x80\x93 nuo dykum\xc5\xb3 iki Sibiro g\xc5\xabdumos.'